b"\n_START_ARTICLE_\nHoquei sobre trineu\n_START_SECTION_\nHist\xc3\xb2ria\n_START_PARAGRAPH_\nDos Suecs van dissenyar l'hoquei sobre gel amb trineu en 1960 perqu\xc3\xa8 van voler per jugar hoquei malgrat la seua discapacitat  f\xc3\xadsica. El seu disseny va incloure dos patins baix un marc de metall que permetia que el disc  passara per sota. Van completar l'assemblatge\xc2\xa0 incloent  dos barres de manillar  de bicicleta com a pals. Tot i que hi ha moltes restriccions a les mides i pes del trineu  utilitzats en el Jocs paral\xc3\xadmpics, poc ha canviat del disseny original als que existeixen avui._NEWLINE_Malgrat el declivi  inicial de l'inter\xc3\xa8s despr\xc3\xa9s de la invenci\xc3\xb3 de l'hoquei sobre gel amb trineu, les competicions d'hoquei sobre gel amb trineu entre equips d'hoquei van comen\xc3\xa7ar l'any 1971 amb cinc equips europeus. L'any 1981, la Gran Bretanya va establir el seu primer equip d'hoquei sobre gel amb trineu, i va ser seguit pel Canad\xc3\xa0 el 1982. No va ser fins al 1990 que els Estats Units van desenvolupar el seu primer equip d'hoquei sobre gel amb trineu, que va continuar expandint-se quan Est\xc3\xb2nia i Jap\xc3\xb3 van desenvolupar els seus equips el 1993. L'hoquei sobre gel amb trineu va convertir-se en esdeveniment internacional el 1994 a l'inici dels Jocs Paral\xc3\xadmpics de Lillehammer amb Su\xc3\xa8cia com a guanyadora de la primera medalla d'or d'una competici\xc3\xb3 d'hoquei sobre gel amb trineu. En 1998 durant els seg\xc3\xbcents Jocs Paral\xc3\xadmpics en Nagano, Noruega va guanyar la medalla d'or mentre Canad\xc3\xa0 i Su\xc3\xa8cia van fer plata i bronze respectivament. Als Jocs Paral\xc3\xadmpics de 2002 a   Salt Lake City, la medalla d'or fou per als Estats Units amb Noruega i Su\xc3\xa8cia en el segon i tercer lloc. Els Jocs Paral\xc3\xadmpics del 2006 a Torino la medalla d'or va ser pel Canad\xc3\xa0, plata per Noruega, i bronze per als Estats Units. En Vancouver, fou  el primer cop que el torneig va ser disputat per equips mixtos; permetent a les dones incorporar-se als equips, quan anteriorment sols havien  competit els homes.\n_START_SECTION_\nRegles\n_START_PARAGRAPH_\nEssencialment totes les regles de l'hoquei sobre gel que regulen les seues lligues, s'apliquen a l'hoquei sobre gel amb trineu. Les difer\xc3\xa8ncies s\xc3\xb3n les necess\xc3\xa0ries per a fer-ho amb trineu i les pr\xc3\xb2pies de l'atleta. El primer conjunt de regles internacionals van ser creades el 1990 a partir del redactat de les regles canadenques. L'\xc3\xbanica regla pr\xc3\xb2pia a l'hoquei sobre gel amb trineu \xc3\xa9s Teeing-cobrant un adversari que utilitza qualsevol part del radi de front del trineu._NEWLINE_L'entrada a la banqueta i a la banqueta de penalitzaci\xc3\xb3 estan constru\xc3\xafts a nivell del terreny de joc perqu\xc3\xa8 els jugadors puguen accedir-hi sense l'ajuda d'un entrenador o altra persona._NEWLINE_A m\xc3\xa9s, la superf\xc3\xadcie a la zona de les banquetes est\xc3\xa0 fabricada en gel o pl\xc3\xa0stic llis, per evitar dany als jugadors amb trineu._NEWLINE_Tots els  jugadors han de tindre el seu trineu equipament d'hoquei sobre gel amb trineu segons  l'est\xc3\xa0ndard de la HECC (el Consell de Certificaci\xc3\xb3 d'Equipament d'Hoquei Inc.), incloent el  trineu, els estics d'hoquei, casc, patins sobre gel (si pertoca), i l'equipament  protector. Els estics dels jugadors d'hoquei sobre gel amb trineu tenen una fulla tor\xc3\xa7ada i un acabat\xc2\xa0 similar a l'hoquei de gel, i generalment amb de  sis a vuit dents de metall al final oposat de la fulla per maniobrar  i donar-se propulsi\xc3\xb3. El moviment s'aconsegueix utilitzant les dents de metall per falcar-se al gel i empentar-se un mateix cap al davant. Les dents met\xc3\xa0l\xc2\xb7liques no poden sobre-eixir m\xc3\xa9s d'1 cm de l'estic, per impedir danys al gel o lesionar altres jugadors.\n_START_SECTION_\nHoquei sobre trineu en l\xc3\xadnia\n_START_PARAGRAPH_\nBasat en l'hoquei sobre trineu sobre gel, l'hoquei sobre trineu en l\xc3\xadnia es juga amb les mateixes regles que hoquei sobre patins en l\xc3\xadnia (essencialment hoquei de gel es juga fora del gel utilitzant patins en l\xc3\xadnia) i \xc3\xa9s jugat en un pavell\xc3\xb3 d'esports i no damunt del gel. L'hoquei sobre trineu en l\xc3\xadnia fou ideat per l'atleta paral\xc3\xadmpic brit\xc3\xa0nic Matthew Lloyd. Tanmateix, ha estat desenvolupat per la dedicaci\xc3\xb3 i el comprom\xc3\xads de diverses organitzacions incloent-hi el Hull Stingrays Elite League Ice Hockey Team, els fabricants de cadires de rodes RGK, l'associaci\xc3\xb3 brit\xc3\xa0nica d'hoquei amb trineu, l'associaci\xc3\xb3 per a l'esport en cadira de rodes al Regne Unit, Paralympians United, i el British Inline Puck Hockey Association._NEWLINE_No hi ha cap sistema de punts per a la classificaci\xc3\xb3 aplicable al joc d'hoquei amb trineu en l\xc3\xadnia, a difer\xc3\xa8ncia d'altres esports d'equip com el b\xc3\xa0squet en cadira de rodes i el rugby en cadira de rodes. L'hoquei amb trineu en l\xc3\xadnia es desenvolupa  permetent que tothom, tant si tenen com si no una discapacitat, puguen  competir a nivell de Campionat Mundial basant-se sols en el talent i l'habilitat. Aix\xc3\xb2 fa de l'hoquei amb trineu en l\xc3\xadnia un esport veritablement inclusiu. L'equipament \xc3\xa9s exactament el mateix que per a l'hoquei en l\xc3\xadnia a excepci\xc3\xb3 del trineu i un estic addicional. _NEWLINE_Els primers jocs d'hoquei amb trineu en l\xc3\xadnia van ser jugats dins dels Torneig de veterans d'hoquei en l\xc3\xadnia celebrats a Bisley a Anglaterra, el 19 i 20 desembre 2009."